150
1 Yeoba tatobalan.
Yaubada kwatobalan ana Nume Tabu koina. Ana kaiwe bulibuli mena kwatobalan.
2 Kwatobalan ana paisowa kaikaiweli ipaisowailiko. Kwatobalan kaiwena iya ilalakisosi.
3 Bwagigi kainali kolili kwatobalan. Ami api lalakili yo kikiuli kolili kwatobalan.
4 Tambalin yo gwelulu kolili yo selo koina kwatobalan.
5 Kwatobalan ginauli daguguna kainana malamalawena koina.
6 Komiu ginauli meuloina meyawasimiu Yeoba kwatobalan.
Yeoba tatobalan.